Source: http://www.nuclearmarket.com/proc/exp.cfm?IDNotice=60901
Timestamp: 2018-12-14 12:51:27+00:00
Document Index: 8725419

Matched Legal Cases: ['§ 26', '§ 26', '§ 26', '§ 128', '§ 26', '§ 26', '§ 26', '§ 26', '§ 27', '§ 26', '§ 108', '§ 108', '§ 108', '§ 26', '§ 26', '§ 108', '§ 108', '§ 43', '§ 136', '§ 138']

Nuclear Business Opportunity - Ministerstvo obrany Slovenskej republiky – Akvizičná agentúra MO SR
Protective and safety clothing [protective clothing]
Purchaser: Ministerstvo obrany Slovenskej republiky – Akvizičná agentúra MO SR
01/08/2015 S147 Member states - Supply contract - Contract notice - Restricted procedure
Slovakia-Bratislava: Protective and safety clothing
2015/S 147-270969
Ministerstvo obrany Slovenskej republiky – Akvizičná agentúra MO SR
30 845 572
Contact point(s): Ministerstvo obrany Slovenskej republiky – Akvizičná agentúra
For the attention of: Ing. Ľubomír Války
Telephone: +421 960317532
E-mail: lubomir.valky@mod.gov.sk
Fax: +421 960312528
General address of the contracting authority: http://www.mosr.sk
Protective and safety clothing .
31.8.2015 - 09:00
Slovensko-Bratislava: Ochranné a bezpečnostné odevy
Smernica 2009/81/ES
Kontaktné miesto (miesta): Ministerstvo obrany Slovenskej republiky – Akvizičná agentúra
Kontaktná osoba: Ing. Ľubomír Války
Telefón: +421 960317532
Adresa hlavnej stránky verejného obstarávateľa/obstarávateľa: http://www.mosr.sk
Súťažné a doplňujúce podklady (vrátane podkladov pre súťažný dialóg a dynamický nákupný systém) možno získať na adrese: Vyššie uvedené kontaktné miesto/miesta
Zadanie zákazky v mene iných verejných obstarávateľov/obstarávateľov
Odev protichemický OPCH-02.
Hlavné miesto alebo lokalita uskutočňovania prác, dodania tovarov alebo poskytovania služieb: Vojenský útvar 9994 Nemšová.
Kód NUTS SK
Predpokladaná hodnota bez DPH: 758 725 EUR
Protichemický oblek je izolačný prostriedok určený na ochranu povrchu tela špecialistov RCHBO proti plynným, kvapalným toxickým chemickým látkam (TCHL) a aerosolom, biologickým prostriedkom (BP), rádioaktívnym látkam (RaL) a toxickým priemyselným látkam (TPL). Čiastočne chráni proti svetelnému impulzu jadrového výbuchu. Používa sa spoločne s ochrannou maskou. Je schopný neustále chrániť povrch tela proti TCHL, BP a RaL, okrem dýchacích orgánov, počas výkonu aktív v kontaminovaných a nebezpečných priestoroch.
Predpokladaný počet kusov počas trvania rámcovej dohody je 1 162 kusov (slovom: jedentisícstošesťdesiatdva).
Trvanie v mesiacoch: 48 (od zadania zákazky)
Zábezpeka ponúk sa vyžaduje. Zábezpeka je stanovená vo výške 15 000 EUR (pätnásťtisíc EUR). Spôsoby zloženia zábezpeky ponuky:
1. poskytnutím bankovej záruky za uchádzača; alebo
2. zložením finančných prostriedkov na bankový účet verejného obstarávateľa v banke alebo v pobočke zahraničnej banky.
Zábezpeka sa bude vyžadovať až po zaslaní výzvy na predkladanie ponúk.
Bližšie informácie o zložení zábezpeky budú uvedené vo výzve na predkladanie ponúk – súťažných podkladoch.
Predmet zákazky bude financovaný z rozpočtovaných prostriedkov verejného obstarávateľa.
Preddavok na cenu verejný obstarávateľ nebude poskytovať.
Vlastná platba bude realizovaná formou bezhotovostného platobného styku prostredníctvom finančného úradu verejného obstarávateľa, po fyzickom dodaní predmetu zákazky do miesta dodania, na základe uzavretej rámcovej dohody, na predávajúcim riadne vystavenej faktúry, ktorej splatnosť je najmenej 30 dní od do dňa jej doručenia.
V prípade prijatia ponuky skupiny dodávateľov sa vyžaduje, aby skupina dodávateľov pred podpisom rámcovej dohody uzatvorila a predložila verejnému obstarávateľovi zmluvu, ktorá bude zaväzovať zmluvné strany, aby ručili spoločne a nerozdielne za záväzky voči objednávateľovi, vzniknuté pri realizácii predmetu zákazky alebo aby vytvorili iný právny vzťah za tých istých podmienok.
Ďalšie osobitné podmienky, ktorým podlieha plnenie zmluvy, najmä vzhľadom na bezpečnosť dodávok a informácií:
Informácie o bezpečnostnej previerke:
Kritériá týkajúce sa osobnej situácie hospodárskych subjektov (ktoré môžu spôsobiť ich vylúčenie) vrátane požiadaviek týkajúcich sa zápisu v profesijných alebo obchodných registroch
Informácie a formálne náležitosti nevyhnutné na vyhodnotenie splnenia podmienok: 1. Podmienky účasti uchádzačov vo verejnom obstarávaní týkajúce sa osobného postavenia podľa § 26 zákona o verejnom obstarávaní
Záujemca musí splniť podmienky účasti podľa § 26 ods. 1 zákona o verejnom obstarávaní. Záujemca preukáže splnenie podmienok účasti týkajúcich sa osobného postavenia podľa § 26 ods. 2, resp. ods. 4, 5 predložením originálnych dokladov alebo úradne osvedčených kópií dokladov, resp. podľa § 128 zákona o verejnom obstarávaní.
1.1.1 V prípade záujemcu, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 26 ods. 1 písm. f) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.
2. Podmienky účasti záujemcov vo verejnom obstarávaní týkajúce sa preukazovania majetkovej účasti podľa § 26a zákona o verejnom obstarávaní
2.1. Záujemca musí splniť podmienky účasti podľa § 26a ods. 1 a ods. 2 zákona o verejnom obstarávaní.
2.1.1. Záujemca preukáže splnenie podmienok účasti týkajúcich sa preukazovania majetkovej účasti predložením originálnych dokladov alebo úradne osvedčených kópií dokladov podľa § 26a ods. 3 zákona o verejnom obstarávaní.
2.1.2. V prípade záujemcu, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa preukazovania majetkovej účasti za každého člena skupiny osobitne.
Kritériá týkajúce sa hospodárskeho a finančného postavenia hospodárskych subjektov (ktoré môžu spôsobiť ich vylúčenie)
Informácie a formálne náležitosti nevyhnutné na vyhodnotenie splnenia podmienok: 2.1. Záujemca v ponuke predloží nasledovný originálny doklad/doklady alebo jeho/ich úradne osvedčené kópie, ktorým/ktorými preukáže svoje finančné a ekonomické postavenie:
2.1.1. v zmysle § 27 ods. 1 písm. a) zákona o verejnom obstarávaní vyjadrením banky alebo pobočky zahraničnej banky, kde má uchádzač otvorený účet, o jeho schopnosti plniť si finančné záväzky za obdobie posledných troch kalendárnych rokov (roky 2012, 2013, 2014 resp. za roky, ktoré sú dostupné v závislosti od vzniku alebo začatia prevádzkovania činnosti) a nebol po určený čas v nepovolenom debete, v prípade splácania úveru dodržuje splátkový kalendár, že uchádzač nemá blokáciu účtu v súvislosti s exekučným konaním;
2.1.2. k vyjadreniu banky (bánk) sa požaduje predložiť aj čestné vyhlásenie záujemcu, že má účty len v banke (bankách) od ktorých predložil vyjadrenie. Výpis z účtu sa nepovažuje za potvrdenie banky.
2.2. Záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah.
2.3. V prípade ak záujemca preukáže finančné a ekonomické postavenie prostredníctvom inej osoby, musí verejnému obstarávateľovi preukázať, že pri plnení rámcovej dohody bude môcť reálne disponovať so zdrojmi osoby, ktorej postavenie využíva na preukazovanie finančného a ekonomického postavenia. Túto skutočnosť preukáže záujemca písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí spĺňať podmienky účasti podľa § 26 ods. 1 a 26a zákona o verejnom obstarávaní vo vzťahu k tej časti predmetu zákazky, na ktorú boli zdroje záujemcovi alebo uchádzačovi poskytnuté. Ak záujemca preukázal finančné a ekonomické postavenie zdrojmi inej osoby a počas trvania rámcovej dohody dôjde k plneniu, ktorého sa toto preukazovanie týka, záujemca je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal, možnosť zmeny subdodávateľa tým nie je dotknutá.
2.4. Ak záujemca nedokáže z objektívnych dôvodov preukázať finančné a ekonomické postavenie určeným dokladom podľa bodu 2.1.1 tohto oddielu oznámenia, verejný obstarávateľ môže uznať aj iný doklad, ktorým sa preukazuje finančné a ekonomické postavenie.
2.5. Odôvodnenie primeranosti podmienok účasti vo vzťahu k predmetu zákazky:
— z požadovaného dokladu je možné primerane zistiť finančnú stabilitu záujemcov, stav ich ekonomickej a finančnej situácie, ich platobnú schopnosť a plnenie si záväzkov voči banke. Splnenie podmienok účasti súvisiacich s hodnotením ekonomického a finančného postavenia záujemcov v takomto primeranom rozsahu vytvára predpoklad, že plnenie zákazky bude realizované len takým zmluvným partnerom, ktorý zabezpečí bezproblémové plnenie zmluvného záväzku, z minimalizovaním rizika neplnenia zmluvných záväzkov z titulu ekonomickej nestability.
Technická a/alebo profesijná spôsobilosť
Kritériá týkajúce sa technickej a/alebo profesijnej schopnosti hospodárskych subjektov (ktoré možu spôsobiť ich vylúčenie)
3. Podmienky účasti záujemcov vo verejnom obstarávaní týkajúce sa technickej a odbornej spôsobilosti podľa § 108f zákona o verejnom obstarávaní:
3.1 podľa § 108f ods. 1 písm. a) zákona o verejnom obstarávaní – zoznamom dodaného tovaru za predchádzajúcich 5 rokov s uvedením cien, lehôt dodania a odberateľov; ak odberateľom:
1. bol verejný obstarávateľ podľa zákona, dôkaz o plnení potvrdí tento verejný obstarávateľ;
2. bola iná osoba ako verejný obstarávateľ o plnení potvrdí odberateľ; ak to nie je možné, vyhlásením uchádzača alebo záujemcu o ich plnení.
3.2 Podľa § 108e ods. 2 – dôkazy, ktorými uchádzač preukáže svoju schopnosť splniť požiadavky na bezpečnosť dodávok.
3.3 Záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí záujemca verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže záujemca písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí spĺňať podmienky účasti podľa § 26 ods. 1 a § 26a ods. 3 zákona o verejnom obstarávaní vo vzťahu k tej časti predmetu zákazky, na ktorú boli kapacity záujemcovi poskytnuté. Ak záujemca preukázal technickú spôsobilosť alebo odbornú spôsobilosť technickými a odbornými kapacitami inej osoby a počas trvania rámcovej dohody dôjde k plneniu, ktorého sa toto preukazovanie týka, záujemca je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal.
Minimálna požadovaná úroveň štandardov
AD 1. Pre § 108f ods. 1 písm. a) Záujemca predloží zoznam dodaného tovaru obdobného charakteru (odev protichemický) za predchádzajúce roky 2010–2014 v celkovej hodnote 400 000 EUR s DPH za dané obdobie 5 rokov.
1.1 Potvrdenie o plnení a/alebo potvrdenie o dodaní tovaru musí obsahovať min. nasledujúce údaje:
1.1.1 identifikačné údaje záujemcu (meno a priezvisko, obchodné meno alebo názov, adresu pobytu alebo sídlo, identifikačné číslo záujemcu alebo dátum narodenia, ak nebolo pridelené identifikačné číslo);
1.1.2 názov verejného obstarávateľa, obstarávateľa alebo identifikačné údaje odberateľa, ktorý je inou osobou ako verejný obstarávateľ alebo obstarávateľ podľa zákona o verejnom obstarávaní;
1.1.3 stručnú identifikáciu plnenia podľa zmluvného vzťahu (zmluvy, rámcovej dohody, objednávky a pod.) t. j. stručné údaje o dodanom tovare, ktorý bol predmetom zákazky (odev protichemický) pričom stručnými údajmi o dodanom tovare, z ktorých bude možné jednoznačne určiť predmet zákazky;
1.1.4 miesto, cenu a lehoty dodania podľa zmluvného vzťahu (zmluvy, rámcovej dohody, objednávky a pod.);
1.1.5 hodnotenie dodaného tovaru, musí obsahovať min. údaje, že tovar bol dodaný v súlade so zmluvnými podmienkami, že zo strany verejného obstarávateľa, obstarávateľa alebo odberateľa, ktorý je inou osobou ako verejný obstarávateľ alebo obstarávateľ podľa zákona o verejnom obstarávaní, neprišlo k predčasnému ukončeniu zmluvného vzťahu z dôvodu podstatného porušenia povinností záujemcu alebo iného porušenia povinností záujemcu.
1.2 Potvrdenia o plnení a/alebo potvrdenia o dodaní tovaru musia byť potvrdené odberateľom/odberateľmi t. j. verejným obstarávateľom alebo obstarávateľom podľa zákona o verejnom obstarávaní resp. inou osobou ako verejný obstarávateľ alebo obstarávateľ podľa zákona o verejnom obstarávaní.
1.3 V prípade, ak odberateľom bola iná osoba ako verejný obstarávateľ alebo obstarávateľ podľa zákona o verejnom obstarávaní a uchádzač potvrdenie o dodaní tovaru nemá k dispozícií a splnenie podmienky účasti preukáže vyhlásením uchádzača o dodaní tovaru, doplneným dokladom, preukazujúcim dodanie tovaru alebo zmluvný vzťah, na základe ktorého bol tovar dodaný, musia byť z obsahu takéhoto vyhlásenia zrejmé údaje a skutočnosti v rozsahu podľa bodu 1.1. tohto oddielu.
1.4 Odôvodnenie primeranosti podmienky účasti vo vzťahu k predmetu zákazky:
— stanovenie tejto podmienky účasti týkajúcej sa technickej alebo odbornej spôsobilosti zohľadňuje povahu, rozsah a zložitosť predmetu zákazky. Z požadovaného dokladu je možné primerane zistiť skúsenosti uchádzačov pri poskytovaní služby rovnakého alebo podobného charakteru a zložitosti ako je predmet zákazky, v požadovanej kvalite a čase. Požadovaná hodnota poskytovaných služieb je vzhľadom k predpokladanej hodnote zákazky primeraná.
AD 2) Pre § 108e ods. 2 – záujemca predloží platné povolenie na obchodovanie s vojenským materiálom – rozhodnutie o povolení obchodovať s výrobkami obranného priemyslu, (v ktorom musí byť v špecifikácii výrobkov obranného priemyslu výnos VM-7f), vydané Ministerstvom hospodárstva SR v zmysle Zákona č. 392/2011 Z. z. v znení neskorších predpisov, a v súlade s Výnosom Ministerstva hospodárstva Slovenskej republiky č. 1/2014 z 22.9.2014 ktorým sa vydáva zoznam výrobkov obranného priemyslu podľa § 43 písm. a) zákona č. 392/2011 Z. z. o obchodovaní s výrobkami obranného priemyslu a o zmene a doplnení niektorých zákonov. V prípade záujemcu, ktorý sa zúčastní verejného obstarávania ako skupina dodávateľov, sa požaduje predloženie dokumentu za každého člena skupiny osobitne.
Záujemca so sídlom mimo územie Slovenskej republiky predloží dokumenty podľa príslušných právnych predpisov platných v krajine sídla, ktoré ho oprávňujú na vývoz prepravu a tranzit tovaru v oblasti obrany a bezpečnosti podľa platného medzinárodného práva. Toto potvrdenie predloží záujemca spolu s žiadosťou o účasť.
Odôvodnenie primeranosti podmienok účasti:
— touto podmienkou účasti overuje verejný obstarávateľ, či je záujemca schopný zabezpečiť bezpečnosť dodávok spojenú s vývozom, prepravou a tranzitom tovaru.
Obmedzenie počtu uchádzačov, ktorí budú vyzvaní na predloženie ponuky alebo na účasť
Predpokladaný počet dodávateľov 0
Objektívne kritériá na výber obmedzeného počtu záujemcov: Verejný obstarávateľ nebude obmedzovať počet záujemcov.
Zníženie počtu uchádzačov počas rokovania alebo dialógu
Dodatočné informácie o elektronickej aukcii: Podrobné údaje o elektronickej aukcii sú v súťažných podkladoch.
Referenčné číslo spisu, ktoré pridelil verejný obstarávateľ:
AA-1289/2015 OOVM
Podmienky na získanie súťažných podkladov a doplňujúcich dokumentov alebo informatívneho dokumentu
Dátum odoslania výziev na predkladanie ponúk alebo na účasť vybratým uchádzačom
čeština. slovenčina.
I. Vysvetlenie:
1. v prípade potreby objasniť podmienky účasti záujemcov vo verejnom obstarávaní, uvedených v oznámení môže ktorýkoľvek zo záujemcov písomne požiadať o ich vysvetlenie na adrese: Ministerstvo obrany SR, Akvizičná agentúra, Kutuzovova 8, 832 47 Bratislava, fax: +421 960312528.
Uzavretý obal požiadavky o vysvetlenie označí heslom: URGENTNÉ – Vysvetlenie – Odev OPCH-02;
2. žiadosť o vysvetlenie musí byť v písomnej forme a verejný obstarávateľ ju odporúča doručiť v lehote do 17.8.2015 do 9:00 hod. za účelom zabezpečenia vysvetlenia v zmysle zákona o verejnom obstarávaní;
3. odpoveď na každú požiadavku o vysvetlenie podmienok účasti, predloženej zo strany ktoréhokoľvek záujemcu bude zverejnená v profile verejného obstarávateľa najneskôr šesť dní pred uplynutím lehoty na predloženie žiadosti o účasť.
II. Predloženie žiadosti o účasť:
Žiadosť o účasť musí byť vyhotovená v písomnej forme, ktorá zabezpečí trvalé zachytenie jej obsahu. Žiadosť o účasť musí byť vyhotovená nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný. Žiadosť o účasť musí byť podpísaná osobou oprávnenou konať za záujemcu.
Všetky potvrdenia, doklady a iné dokumenty tvoriace žiadosť o účasť musia byť predložené v štátnom jazyku slovenský jazyk. Doklady a dokumenty, ktorými záujemca preukazuje splnenie podmienok účasti vo verejnom obstarávaní, môžu byť predložené aj v českom jazyku.
Ak žiadosť o účasť predkladá záujemca so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť úradný preklad takýchto dokladov do štátneho jazyka (okrem dokladov v českom jazyku). Z dôvodu vylúčenia akejkoľvek pochybnosti o rozsahu predloženej žiadosti o účasť je vhodné, aby žiadosť bola zviazaná v celku bez možnosti svojvoľnej výmeny jednotlivých častí a listy žiadosti vrátane príloh (prospekty, fotografie...) boli očíslované vzostupne od strany 1 po poslednú stranu, arabskými číslicami bez kombinácie s abecednými znakmi.
Záujemca vloží žiadosť o účasť do nepriehľadného obalu. Obal žiadosti musí byť uzatvorený, prípadne zabezpečený proti nežiaducemu otvoreniu.
Na obale žiadosti o účasť musia byť uvedené nasledovné údaje:
— adresa verejného obstarávateľa,
— adresa záujemcu (jeho obchodné meno a adresa sídla alebo miesta podnikania),
— označenie užšia súťaž neotvárať,
— označenie heslom užšej súťaže „Odev OPCH-02“
Žiadosť o účasť záujemca doručí:
a) poštou: Ministerstvo obrany Slovenskej republiky, Akvizičná agentúra, Kutuzovova č. 8, 832 47 Bratislava;
b) osobne/prostredníctvom kuriéra: Ministerstvo obrany Slovenskej republiky, Stredisko administratívnej bezpečnosti a registratúry utajovaných skutočností MO SR, Kutuzovova 8, 832 47 Bratislava, budova č. 6, 2. poschodie, miestnosť č.209 (podateľňa), v pracovné dni od 8:00 hod. do 12:00 hod. a od 12:30 do 15:00 hod. Žiadosti o účasť záujemca predloží najneskôr do lehoty uvedenej v bode IV.3.4 tohto oznámenia. Žiadosti o účasť doručené verejnému obstarávateľovi po tomto termíne sa vrátia záujemcom neotvorené.
III. Zaslanie výzvy na predloženie cenovej ponuky:
Výzva na predloženie cenovej ponuky so súťažnými podkladmi bude zaslaná len tým záujemcom, ktorí splnili podmienky účasti.
IV. Od záujemcov, ktorí splnili podmienky účasti budú požadované vzorky súvisiace s predmetom zákazky vrátane certifikátov o skúškach, ktoré sa k ním vzťahujú. Bližšie informácie o vzorkách budú uvedené v súťažných podkladoch.
V. V bode IV.3.3 podmienky získania súťažných podkladov a doplňujúcich dokumentov alebo informatívnych dokumentov nemá byť uvedený dátum a čas. Ide o chybu formulára, ktorý bez uvedenia dátumu neumožňuje odoslanie formulára.
VI. Celková hodnota nákupov na celé obdobie trvania rámcovej dohody uvedená v bode II.1.4) tohto oznámenia je iba predpokladanou hodnotou na celé obdobie trvania rámcovej dohody a verejný obstarávateľ nebude mať zmluvnú povinnosť zadať zákazky na základe rámcovej dohody v tejto výške. Výška skutočnej hodnoty všetkých zákaziek zadaných na základe rámcovej dohody bude závislá od potrieb a možností verejného obstarávateľa a výšky vyčlenených finančných prostriedkov na dodanie tovaru v jednotlivých rokoch platnosti rámcovej dohody.
Presné informácie o termínoch na podanie odvolania: Záujemca, uchádzač, účastník alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať:
— žiadosť o nápravu podľa § 136 zákona č. 25/2006 Z. z. o verejnom obstarávaní,
— námietku podľa § 138 zákona č. 25/2006 Z. z. o verejnom obstarávaní.